b'\n_START_ARTICLE_\nAmor Prohibido (pesem)\n_START_SECTION_\nOzadje in sestava\n_START_PARAGRAPH_\nPesem \xc2\xbbAmor Prohibido\xc2\xab, ena izmed prvih pesmi iz Seleninega istoimenskega petega glasbenega albuma, je v letih 1994 in 1995 veljala za najuspe\xc5\xa1nej\xc5\xa1i singl leta. Napisali in producirali so jo Jorge Alberto Pino, Bebu Silvetti, A.B. Quintanilla III, Jose Behar, Pete Astudillo in Abraham Quintanilla, ml. Stranske u\xc4\x8dinke singla sta uredila Joe Ojeda in Chris P\xc3\xa9rez. Pesem naj bi originalno govorila o Seleninih starih star\xc5\xa1ih. Pesem je na radijih v ju\xc5\xbenem Teksasu iz\xc5\xa1la nekaj tednov, preden je uradno iz\xc5\xa1el tudi album sam. Selenin brat, A.B. Quintanilla III, je pesem med turnejo Selena Live! Tour leta 1993 napisal z nekaj Selenine pomo\xc4\x8di. A.B. Quintanilla je pesem dokon\xc4\x8dal malo po tem, ko je Selena prejela prvo nagrado Grammy v kategoriji za \xc2\xbbnajbolj\xc5\xa1i ameri\xc5\xa1ko-mehi\xc5\xa1ki album\xc2\xab\xc2\xa0za svoj \xc4\x8detrti glasbeni album/prvi album v \xc5\xbeivo, imenovan preprosto Selena Live!. Pri ustvarjanju pesmi sta pripomogla Selenina stara star\xc5\xa1a, ki so se v svojem \xc4\x8dasu soo\xc4\x8dali s te\xc5\xbeavami, navedenimi v pesmi. Selena je v mnogih televizijskih oddajah povedala, da sta pesem in njen pomen mo\xc4\x8dno prisotna v njeni dru\xc5\xbeini. Pesem je postala glavni in prvi singl iz albuma Amor Prohibido ter danes zaradi svoje popularnosti velja za Selenino najslavnej\xc5\xa1o pesem._NEWLINE_Selena je to pesem promovirala med svojo turnejo Amor Prohibido Tour, ki se je uradno pri\xc4\x8dela 28. januarja 1994. Selena je pesem \xc2\xbbAmor Prohibido\xc2\xab\xc2\xa0prvi\xc4\x8d zapela na koncertu v Denverju, Kolorado kot svojo prvo glasbeno to\xc4\x8dko. Njen zadnji nastop s pesmijo \xc2\xbbAmor Prohibido\xc2\xab\xc2\xa0je bil nastop 2. decembra leta 1994 na podelitvi nagrad Tejano Music Awards v San Antoniu, Teksas._NEWLINE_Pesem \xc2\xbbAmor Prohibido\xc2\xab\xc2\xa0je latino balada z elementi pop glasbe. Besedilo je ljubezenska zgodba med dvema \xc4\x8dlovekoma, katerih ljubezen in razlike so na preizku\xc5\xa1nji.\n_START_SECTION_\nKriti\xc4\x8dni sprejem\n_START_PARAGRAPH_\nPesem \xc2\xbbAmor Prohibido\xc2\xab\xc2\xa0je s strani glasbenih kritikov prejela predvsem pozitivne kritike, Seleno pa so pohvalili, ker je za\xc4\x8dela odstopati od zanjo zna\xc4\x8dilne tejanske glasbe, saj je pesem \xc2\xbbAmor Prohibido\xc2\xab\xc2\xa0vsebovala predvsem latino-ameri\xc5\xa1ki ritem in zvok. A.B. Quintanilla III je napisal ve\xc4\x8dino Seleninih najve\xc4\x8djih uspe\xc5\xa1nic, obi\xc4\x8dajno pa je pisal pesmi tejanske zvrsti, zaradi \xc4\x8desar je Selena dobila naziv \xc2\xbbKraljice tejanske glasbe\xc2\xab, saj je bila prva glasbenica v tej zvrsti, ki je postala tako uspe\xc5\xa1na. Selenini razli\xc4\x8dni tipi zvrsti v pesmi \xc2\xbbAmor Prohibido\xc2\xab\xc2\xa0so glasbenim kritikom omogo\xc4\x8dili sprejem latino kulture zaradi Seleninega okusa in njenih \xc2\xbbrazli\xc4\x8dnega\xc2\xab, modernega stila tejanske glasbe. Ramiro Burr s spletne strani Amazon.com je napisal: \xc2\xbbUspe\xc5\xa1nice so bile tako o\xc4\x8ditne - zgovorna pesem \'Amor Prohibido\', na primer, je zgodba o skrivnostni ljubezni.\xc2\xab\xc2\xa0Pesem \xc2\xbbAmor Prohibido\xc2\xab\xc2\xa0je bila tudi prva pesem iz Seleninega albuma Amor Prohibido, ki jo je Ramiro Burr ozna\xc4\x8dil za \xc2\xbbuspe\xc5\xa1nico\xc2\xab". Pesem \xc2\xbbAmor Prohibido\xc2\xab\xc2\xa0je bila imenovana tudi za prvo izmed treh\xc2\xa0\xc2\xbbAMG Track Picks\xc2\xab\xc2\xa0iz Seleninega petega istoimenskega glasbenega albuma. Spletna stran_NEWLINE_About.com je dodala, da je Selenin singl\xc2\xa0\xc2\xbbDreaming of You\xc2\xab\xc2\xa0na vrhu najbolj\xc5\xa1ih dvanajstih pesmi v \xc5\xa1pan\xc5\xa1\xc4\x8dini, ki so se predvajale na radijih s pesmimi v angle\xc5\xa1kem jeziku, spletna stran About.com pa je med njihovo oceno napisala tudi, da \xc2\xbbistoimenski album vklju\xc4\x8duje tudi singla \'Amor Prohibido\' in \'Como La Flor,\' oba pa sta zelo popularna v Latinski Ameriki\xc2\xab._NEWLINE_S pesmijo \xc2\xbbAmor Prohibido\xc2\xab\xc2\xa0in trinajstimi drugimi pesmimi, ki so se uvrstile med prvih deset pesmi na lestvici Top Latin Songs, si je Selena prislu\xc5\xbeila naziva \xc2\xbbnajbolje prodajane latino ustvarjalke iz devetdesetih\xc2\xab\xc2\xa0ter \xc2\xbbnajbolje prodajane latino ustvarjalke desetletja\xc2\xab\xc2\xa0s strani revije Billboard. \xc4\x8cez cel mesec marca 2010 je bil videospot za pesem \xc2\xbbAmor Prohibido\xc2\xab\xc2\xa0skupaj s \xc5\xa1e nekaj Seleninimi videospoti izbrana za izvajanje ob petnajsti obletnici od njene smrti, ki jih je izdalo podjetje Music Choice On Demand.\n_START_SECTION_\nDose\xc5\xbeki na lestvicah\n_START_PARAGRAPH_\nPesem \xc2\xbbAmor Prohibido\xc2\xab\xc2\xa0je ob koncu tedna 13. aprila 1994 pristala na trinajstem mestu glasbene lestvice U.S. Billboard Hot Latin Tracks, in sicer malo za tem, ko je iz\xc5\xa1el istoimenski album leta 1994. Pesem je sedem tednov po izzidu, 11. junija 1994, zasedla sedmo mesto na lestvici. Singl je devet tednov pre\xc5\xbeivel na prvem mestu, vsega skupaj pa je na lestvici Hot Latin Tracks ostajal dvajset tednov. Pesem \xc2\xbbAmor Prohibido\xc2\xab\xc2\xa0je zasedla peto mesto na lestvici U.S. Billboard Latin Regional Mexican Airplay, singl pa je tri tedne pre\xc5\xbeivel tudi na lestvici Regional Mexican Songs.\n_START_SECTION_\nVideospot\n_START_PARAGRAPH_\nVideospot pesmi \xc2\xbbAmor Prohibido\xc2\xab\xc2\xa0je bil posnet v Joshua Treeju, Kalifornija, ter se prvi\xc4\x8d predvajal 14. februarja 1994 na vseh ve\xc4\x8djih ameri\xc5\xa1kih televizijskih kanalih s \xc5\xa1pansko govore\xc4\x8dimi filmi in serijami na programu. Videospot je produciralo podjetje Tango Productions, re\xc5\xbeirala pa ga je Cecilia Miniucchi, ki je re\xc5\xbeirala ve\xc4\x8dino Seleninih videospotov in tudi dokumentarni film Selena Remembered. Produkcija videospota se je pri\xc4\x8dela 6. februarja 1994 s Philipom Holahanom kot urednikom fotografije in Claytonom Halseyjem kot urejevalcem. Te\xc5\xbeave glede licence je prekinilo snemanje videospota in Selena ter Abraham Quintanilla III sta se morala vrniti nazaj v svoje doma\xc4\x8de mesto, Corpus Christi, Teksas, s produkcijo pa so nadaljevali kasneje. Zaradi eksperimentiranja zunaj tejanske zvrsti glasbe so videospot posneli in uredili v zelo nadrealisti\xc4\x8dnem stilu, Selena pa je v njem nosila zelo razli\xc4\x8dna obla\xc4\x8dila (vklju\xc4\x8dno s srajicami njenega mo\xc5\xbea, Chrisa Pereza) razli\xc4\x8dnih barv, ki so se \xc4\x8dez videospot redno spreminjala._NEWLINE_Videospot se za\xc4\x8dne s Seleno, ki prite\xc4\x8de do vrat in jih odpre (vrata simbolizirajo novo razmerje) ter za\xc4\x8dne veselo plesati. Med hojo poleg neprekinjene stene poje o tem, kako si \xc5\xbeeli sli\xc5\xa1ati besede, ki prihajajo iz ust njene simpatije. Med petjem se Selena prika\xc5\xbee pred odprtimi vrati in v ve\xc4\x8d scenah, ki simbolizirajo novo \xc2\xbbrazmerje\xc2\xab, v ozadju, na steni za njo, pa se prikazujejo slike \xc5\xbeenske in mo\xc5\xa1kega, ki sta zaljubljena. Odlo\xc4\x8di se, da zaradi nasprotovanja njunih star\xc5\xa1ev njuni ljubezni in zaradi rev\xc5\xa1\xc4\x8dine partnerjev, lahko skrbita samo za njuno ljubezen. Ko se nadaljuje igranje glasbe, Selena za\xc4\x8dne peti \xc2\xbbAmor Prohibido\xc2\xab\xc2\xa0(\xc2\xbbPrepovedana ljubezen\xc2\xab). Prizor se spremeni in prika\xc5\xbee se Selena s svojo simpatijo med smehljanjem in spogledovanjem pri odprtih vratih, nato pa pevka pogleda navzdol in se zastrmi v svoj odsev. Medtem, ko Selena prijateljuje s svojo simpatijo, se poka\xc5\xbee s sladico na zapu\xc5\xa1\xc4\x8denem oknu. Ko strmi skozi okno, svoji simpatiji pove, da je revna in da je vse, kar mu lahko da, njeno srce. Prizor se ponovo spremeni in poka\xc5\xbee Seleno, ki ple\xc5\xa1e in poje \xc2\xbbAmor Prohibido\xc2\xab. Videospot se kon\xc4\x8da s Seleno in njeno simpatijo, ki stopita \xc4\x8dez odprta vrata in zbe\xc5\xbeita iz svojih \xc5\xbeivljenj, da bi si ustvarila novo, v katerem bosta lahko skupaj.'